13-jarige dogter vas vir moord, seksuele aanrandingArgieffoto ŉ 13-jarige dogter van Jan Kempdorp in die Noord-Kaap, het Maandag in die hof verskyn op aanklag van die moord van ŉ tweejarige en seksuele aanranding van ŉ vierjarige seuntjie. Die beskuldigde, ŉ laerskoolleerling, is verlede week in hegtenis geneem in verband met die verdrinking van ŉ tweejarige dogtertjie vroeër vanjaar. Sy word ook daarvan beskuldig dat sy ŉ vierjarige seuntjie seksueel aangerand het. Volgens die Nasionale Vervolgingsgesag (NVG) is die saak tot Januarie uitgestel. “Die dogter is na ŉ hospitaal verwys vir waarneming,” het Mashudu Malabi, woordvoerder vir die NVG, gesê. “Dié verslag sal op 13 Januarie beskikbaar wees.”